Document ID: /roh_data/filtered/fineweb-2-filterrobots_roh.jsonl.gz/33958

Duas giadas ha il chantun Son Gagl organisà ils World Skills. Entant saja l’occurrenza dentant vegnida memia gronda, rapporta il schurnal regiunal da radio SRF. Perquai s’interessescha Son Gagl uss per ils Swiss Skills, en vista è il termin da 2022. Las preparativas marschian gia dapi in onn e mez.
Grischun tschertga alternativa
La regenza grischuna aveva survegnì la primavaira dal Cussegl grond l’incumbensa d'examinar ina candidatura per ils World Skills. Suenter il chanaster da Son Gagl sclereschian els ussa sch'ina candidatura be cun il Principadi dal Liechtenstein fiss era pussaivla. Quai ha ditg il cusseglier guvernativ Martin Jäger al schurnal regiunal da SRF. Era d'organisar ils Swiss Skills vegnia ponderà.
RR novitads 16:00